open-index/open-wikipedia-markdown huggingface dataset:
Právnická osoba

::*Termín právnická osoba sa niekedy nesprávne zamieňa so širším pojmom právna osoba (=[[osoba]] v právnom zmysle), pozri napr. pod [[právny subjekt]]*
**Právnická osoba** je – podľa slovenskej právnej teórie – organizácia osôb alebo majetku, ktorá je vytvorená na určitý účel (má teda účelové určenie) a ktorej právny poriadok priznáva vlastnú spôsobilosť mať práva a povinnosti (čiže právnu subjektivitu). Jej opakom je fyzická osoba.

Zákonná definícia právnickej osoby na Slovensku znie takto (§ 18 Občianskeho zákonníka): *Právnickými osobami sú: a) združenia fyzických alebo právnických osôb, b) účelové združenia majetku, c) jednotky územnej samosprávy, d) iné subjekty, o ktorých to ustanovuje zákon.* Pojem združenie fyzických alebo právnických osôb tu zahŕňa (popri rôznych podnikoch a podobne) aj záujmové združenie (§ 20f a nasl. Občianskeho zákonníka), ale nezahŕňa združenie v zmysle § 829 Občianskeho zákonníka .

Typické príklady právnickej osoby na Slovensku sú niektoré typy podnikov, nadácia či jednotka územnej samosprávy.

Na Slovensku je vznik právnickej osoby viazaný predpismi, ktoré sú špecifické pre každý typ právnickej osoby. 

Zavŕšením procesu vzniku právnickej osoby je evidencia na Štatistickom úrade SR a s ňou súvisiace pridelenie IČO (identifikačného čísla organizácie).

## Referencie

## Pozri aj
* fyzická osoba
* spôsobilosť na právne úkony

## Zdroje
* 

Kategória:Obchodné právo
Ferdinand Peroutka

**Ferdinand Peroutka** (* 6. február 1895, Praha, Rakúsko-Uhorsko – † 20. apríl 1978, New York, New York, USA) bol český spisovateľ, dramatik a publicista liberálnej orientácie. Je považovaný za najvýznamnejšieho predstaviteľa českej demokratickej žurnalistiky.

Pôsobil ako redaktor denníka *Tribuna* (19191924), neskôr (192439) ako šéfredaktor revue *Přítomnost.* Jeho činnosť bola podporovaná prezidentom Česko-Slovenska T.G. Masarykom, ktorý pod rôznymi šiframi často do tohto časopisu prispieval. Bol členom kruhu tzv. „*Pátečníkov“*, čo bola skupina intelektuálov, ktorí sa schádzali v Čapkovej vile a niekedy aj u prezidenta Masaryka, najmä zámku v Lánoch. V rokoch 19241939 bol tiež politickým komentátorom *[[Lidové noviny|Lidových novin]]*.

Je autorom knihy úvah o českej národnej povahe *Jací jsme* a rozsiahleho diela o počiatkoch ČSR *Budování státu* (4 diely).

V roku 1933 vo svojom článku opísal M. R. Štefánika ako „prívrženca diktatúry so záľubou v okázalosti, trpiaca hromádka nervov, chorobne ctižiadostivý muž, ktorý chcel, aby ho iní ľutovali“.

V rokoch 19391945 bol väznený v nacistických koncentračných táboroch Dachau a Buchenwald.

Po vojne sa stal šéfredaktorom *Svobodných novin* (pod týmto názvom vychádzali predvojnové *[[Lidové noviny]]*) a týždenníka *Dnešek* (19451948), ktorý bol obdobou predvojnovej *Prítomnosti*. Názvy boli zmenené, pretože oba pôvodné tituly vychádzali i počas vojny, avšak s kolaborantskými redakciami. Kriticky vystupoval proti silnejúcim totalitným tendenciám.

V rokoch 19451946 bol poslancom Dočasného národného zhromaždenia (čes. *Prozatimní Národní shromáždění*) za Československou stranu národně socialistickou. V parlamente zasadal do parlamentných volieb v roku 1946.

Po februárovom prevrate odišiel do Spojených štátov, kde niekoľko rokov riadil česko-slovenské vysielanie Slobodnej Európy a spolupracoval s americkými periodikami.

V exile vydal niekoľko politických úvah a próz.

## Odkaz
V roku 1995 bola pri príležitosti 100. výročia jeho narodenia zriadená novinárska Cena Ferdinanda Peroutku.

## Referencie

## Iné projekty

## Externé odkazy
* 

Kategória:Osobnosti z Prahy
Kategória:Českí spisovatelia
Kategória:Českí novinári
Kategória:Českí dramatici
Kategória:Českí historici
Kategória:Českí politickí spisovatelia
Kategória:Českí vedeckí spisovatelia
Kategória:Českí emigranti a exulanti
Kategória:Poslanci česko-slovenského Národného zhromaždenia
Kategória:Pracovníci Slobodnej Európy
Kategória:Väzni koncentračného tábora Buchenwald
Kategória:Väzni koncentračného tábora Dachau
Kategória:Pochovaní v Prahe
Kategória:Nositelia Radu T. G. Masaryka
Kategória:Osobnosti na českých poštových známkach
Osoba (gramatická kategória)

**Osoba** alebo **slovesná osoba** alebo **gramatická osoba** je gramatická kategória vyjadrujúca, kto je subjektom prehovoru (napr. píšeš, píšeme, chodí).

V slovenčine sa rozlišuje:

## Jednotné číslo
* prvá osoba jednotného čísla - určitý slovesný tvar označujúci dej, ktorého nositeľom je jednotlivý autor prehovoru
 Dnes **píšem** domov list.

* druhá osoba jednotného čísla - určitý slovesný tvar označujúci dej, ktorého nositeľom je jednotlivý adresát prehovoru 
 Lenka, dnes **píšeš** domov list.

* tretia osoba jednotného čísla - určitý slovesný tvar označujúci dej, ktorého nositeľom je jednotlivý neúčastník prehovoru
 Ján dnes **píše** domov list.

## Množné číslo
* prvá osoba množného čísla - určitý slovesný tvar označujúci dej, ktorého nositeľom je množný autor prehovoru .
 Dnes všetci spoločne **píšeme** domov list.

* druhá osoba množného čísla - určitý slovesný tvar označujúci dej, ktorého nositeľom je množný adresát prehovoru
 Vy dvaja dnes **píšete** domov list.

* tretia osoba množného čísla - určitý slovesný tvar označujúci dej, ktorého nositeľom je množný neúčastník prehovoru.
 Ján a Lenka dnes **píšu** domov list.

## Externé odkazy
* 

Kategória:Gramatika
Kategória:Gramatické kategórie
Perpetuum mobile

**Perpetuum mobile** (lat.) je:
* hypotetické zariadenie, ktoré by trvalo vykonávalo prácu bez externej dodávky elektrickej energie (perpetuum mobile prvého druhu)
* hypotetický periodicky pracujúci stroj, ktorý by všetko teplo odobraté zo zdroja premieňal na prácu (perpetuum mobile druhého druhu).

Ani jedno zariadenie sa nedá zostrojiť.

Zvyčajne sú koncepcie perpetuum mobile v rozpore s prvou alebo druhou termodynamickou vetou a teda už principiálne nemôžu reálne fungovať.

## Pozri aj
* Prvá termodynamická veta
* Druhá termodynamická veta

## Iné projekty

## Externé odkazy
* 

Kategória:Fyzika
Kategória:Termodynamika
Bazálna osobnosť

**Bazálna osobnosť** je osobnosť reprezentatívna pre určitú spoločnosť, a to buď vo význame
štatistickom (tzv. modálna osobnosť), typologickom, t. j. vtedy, keď sú v nej obsiahnuté typické vlastnosti veľkého počtu jednotlivcov, a napokon ak reprezentuje podstatné hodnoty konkrétnej kultúry.

## Externé odkazy
* 

Kategória:Sociológia
Pólos (filozof)

**Pólos**  (*Pólos*, * 450 pred Kr., Akragas na Sicílii) bol starogrécky filozof, žiak Gorgia, predstaviteľ mladšieho radikálnejšieho smeru sofistiky.

## Externé odkazy
* 

Kategória:Filozofi starovekého Grécka
Persifláž

**Persifláž** (fr.) je výsmech, posmech; zosmiešnenie. 

Persifláž je výrazový prostriedok, v ktorom sa realizuje komické.

## Externé odkazy
* 

Kategória:Francúzske výrazy
Kategória:Literárne pojmy
Charizmatická osobnosť

**Charizmatická osobnosť** je osobnosť vyznačujúca sa príznačným súborom vlastností, uznávaných okolím, na ktorých základe sa môže taký človek stať vodcom ovplyvňujúcim svojím konaním široké vrstvy bez toho, že by bol pritom formálne ustanovený ako ich predstavený. Príkladom charizmatickej osobnosti je Gándhí.

## Externé odkazy
* 

Kategória:Sociálna psychológia
Polotovar

**Polotovar** všeobecne je rozpracovaný nedokončený výrobok , ktorý prakticky takmer vždy vyžaduje ďalšie následné spracovanie na finálny produkt.

Pokiaľ ide o polotovar pripravený na použitie v domácnostiach (domáce použitie), býva obvykle uskutočnený tak, aby jeho konečná úprava bola čo najjednoduchšia alebo časovo najkratšia, pri zložitejších polotovarov potom jeho výrobca môže priložiť aj tlačený návod na použitie , ktorý môže byť súčasťou obalu.

Polotovary sa používajú aj v priemysle. Bežné sú napríklad polotovary v hutníctve a strojárstve , v drevovýrobe, textilnej výrobe, elektrotechnike, stavebníctve, zlatníctve alebo pri príprave okuliarových šošoviek a mnohých ďalších odboroch ľudskej činnosti.

Osobitný význam majú v potravinárstve a gastronómii .

* 

Kategória:Výrobky
Kategória:Kuchyňa
Personalizmus

**Personalizmus** je:

# Schleiermacherom presadzovaný a Goethem a Feuerbachom používaný názov pre vieru v osobného boha (teizmus) v protiklade k panteizmu.
# Smer súčasnej filozofie, ktorý hlása, že realita je koniec koncov spoločenstvo osôb, pričom najvyššou osobou je boh. Príroda ako súhrn duchov, osobností je spojovacím článkom medzi bohom a človekom a zároveň zjavením pôsobenia najvyššej osoby. Osobnosť je duchovný základný prvok bytia.

V strede pozornosti personalizmu je teda osobnosť ako prvotná realita a najvyššia duchovná hodnota. Jedným z jeho zdrojov je Leibnizova monadológia.

Personalizmus sa začal šíriť koncom 19. stor. v USA a okrem USA sa rozvíja najmä vo Veľkej Británii, Nemecku a Francúzsku.

## Pozri aj
* Kresťanský personalizmus

## Externé odkazy
* 

Kategória:Filozofické smery
Osobnosť

**Osobnosť** (pôvod z latinského slova „persona“ – *divadelná maska*, „personare“ – znieť, ako sa javí, povahové vlastnosti, výzor) definícií existuje okolo 110. 

* Je otvorený súbor sociálnych kvalít ľudského indivídua čiže osoby, ako názorov, schopností, potrieb, záujmov, morálneho presvedčenia a pod.
* Osobnosť je relatívne stála štruktúra, dynamika bio-psycho-sociálnych schopností a vlastností osobnosti človeka. Označenie pre celok duševného života. 
* Je to jednota psychických a fyzických vlastností, zdedených a získaných vlastností typických pre jednotlivca, ktoré sa prejavujú v správaní. 
* a ďalšie

Charakteristickými znakmi pre osobnosť je psychická jednota vlastností, je jedinečná, je samoregulujúca, historicky podmienená. Znakom každej osobnosti je jeho jedinečnosť, odlišnosť. Sebauvedomujúca psychika (osobnosť – až keď sa objaví „ja“, „to je moje“,jednota biologického, sociálneho i duchovného). 

Ucelenou teóriou osobnosti chce byť personológia.

## Názory na osobnosť
### Hartmann
Osobnosť podľa Hartmanna nemožno odčleňovať od subjektu (ako to robil Max Scheler). Subjekt je predpokladom osobnosti. Jednako však subjekt a osobnosť nie sú jedno. Kategória subjektu je ontologická kategória. Subjekt má svoj vnútorný svet, stojaci v určitom vzťahu k vonkajšiemu svetu. Kategória osobnosti je axiologická kategória: osobnosť svojimi aktmi je podkladom a tvorcom hodnôt. Ide tu teda o dva spôsoby prejavu: ontologicky zdieľa osobnosť s ostatnými vecami realitu a gnozeologicky objektivitu. Úroveň osobnosti závisí od úrovne subjektu. Spoločenské celky, ako národ, štát a ľudstvo, nemajú subjekt a nemôžu byť ani osobnosťami. Niet spoločenských totalitných osobností. Osobnosť sa viaže aj na vedomie. Vedomie hodnôt ako pocit zodpovednosti sa spája vždy s jednotlivcom. Osobnosť tvorí prostredníka medzi realitou a
hodnotami.

### Psychológia
Osobnosť v psychológii je suma všetkých psychických osobitostí vytvárajúcich individualitu jednotlivca.
### Sociológia
Osobnosť je v sociológii produkt spoločenských vzťahov, konkrétny nositeľ týchto vzťahov, subjekt spoločenského života, člen určitých sociálnych skupín, element spoločenského systému.

## Iné projekty

## Zdroje
* 
* 
* 
* 


Kategória:Sociológia
Kategória:Psychológia
Ralph Barton Perry

**Ralph Barton Perry** (* 3. júl 1876, Poultney, Vermont, USA† 22. január 1957, Boston, Massachusetts, USA) bol americký filozof, profesor filozofie na Harvardovej univerzite; predstaviteľ neorealizmu.  Za životopis Williama Jamesa *The Thought and Character of William James* získal v roku 1936 Pulitzerovu cenu v kategórii Biografia.

## Vybrané dielo
* *The Hope for Immortality*, (1935)
* *The Thought and Character of William James*, (1935)
* *The Thought and Character of William James As Revealed in Unpublished Correspondence and Notes Together With His Published Writings*

## Referencie

## Externé odkazy
* 

Kategória:Narodenia v 1876
Kategória:Úmrtia v 1957
Kategória:Filozofi USA
Kategória:Absolventi Harvard University
Kategória:Vyučujúci na Harvard University
Kategória:Víťazi Pulitzerovej ceny
Ľudská osobnosť

**Ľudská osobnosť** je sústava pomerne trvalých vlastností ľudského jedinca, predovšetkým vlastností duševných čiže duševných čŕt. Tieto črty sa členia do niekoľkých rodov, ako je temperament, schopnosti, citové sklony, snahové sklony, sebavedomie, vlastnosti vôle, psychomotorika a i.

## Externé odkazy
* 

Kategória:Psychológia
Poľovníctvo

náhľad|Poľovníci v Pyrenejách, litografia z 19. storočia.
**Poľovníctvo** je odbor, ktorý sa zaoberá chovom, ochranou, zušľachťovaním a lovom zvere a hospodárskym zhodnocovaním úlovkov. Zaraďuje sa do poľnohospodárskej výroby i do lesníctva. Má však aj rekreačný význam.

Lov, ktorý je najstaršou zložkou poľovníctva je ľuďmi praktizovaný od praveku. Až do stredoveku mohli lov na území Slovenska uskutočňovať aj široké masy obyvateľstva. S rozvojom feudálnej moci sa poľovníctvo stalo výsadou vládnucej triedy. Začali sa objavovať zákazy lovu niektorých druhov zveri, alebo zákazy niektorých spôsobov lovu. Od 16. storočia mali spravidla poddanské obce zákaz zaoberať sa lovom. Neskôr v 18. storočí sa zákaz rozšíril aj na obyvateľstvo miest. V 19. storočí bolo poľovníctvo možné vykonávať spravidla iba v prípade ak daná osoba vlastnila určitú rozlohu pôdy.

## Zdroj
* poľovníctvo. In: BOTÍK, Ján; SLAVKOVSKÝ, Peter eds. *[[Encyklopédia ľudovej kultúry Slovenska]]*. zväzok 2. 1. vyd. Bratislava: Veda, 1995. ISBN 80-224-0235-4. s. 61
* 

## Externé odkazy
* ZÍBRT, Čeněk. ''Myslivecké obyčeje a pověry dle šesti rukopisů staročeských.'' Praha: Nákladem Královské České společnosti Náuk, 1897. 35 s. - dostupné v Digitálnej knižnici UKB
* BEDŐ, Albert / ''Horár alebo základy lesníctva v otázkach a odpoveďách''. Budapešt: Viktor Hornyányszky, 1887. 302 s. Prel. Ján Kabina. - dostupné v Digitálnej knižnici UKB
Kresťanský personalizmus

**Kresťanský personalizmus** je jeden zo smerov súčasnej filozofie majúci väzby najmä na protestantizmus a katolicizmus. 

Základným východiskom jeho myšlienok je jedinečnosť a hodnota ľudskej osoby.
 
## Predstavitelia

*Emmanuel Mounier
*Jacques Maritain
*Gabriel Honoré Marcel
*Teilhard de Chardin
*Edith Steinová
*Karol Wojtyła
*Józef Tischner

## Pozri aj

* personalizmus

## Externé odkazy
* 

Kategória:Katolicizmus
Kategória:Kresťanská teológia
Polozemnica

[náhľad|[Nové Mexiko]]
**Polozemnica** alebo **polozemľanka** je príbytok zahĺbený len čiastočne (na rozdiel od zemnice), so stenami prevyšujúcimi úroveň terénu. Strecha stojí na týchto nízkych stenách.

## Pozri aj
*Zemľanka

## Externé odkazy
* 

Kategória:Domy
Personológia

**Personológia** je ucelená teória osobnosti alebo snahy o jej vytvorenie. Spojená je predovšetkým s menom Henry Alexander Murray mladší.

## Externé odkazy
* 

Kategória:Psychológia
Kategória:Osobnosť
Poltón

**Poltón** môže byť:
*jemný odtieň, najmä farebný
*v polygrafii a výtvarnom umení: tónová hodnota tvoriaca prechod medzi najvyššími svetlami a najväčšími tieňmi obrazu, predlohy, odtlačku či snímky, pozri poltón (polygrafia)
*v polygrafii a počítačoch: autotypia
* v hudbe: najmenší interval európskeho temperovaného systému, dvanástina oktávy, pozri poltón (hudba)
Polpriamka

**Polpriamka** (nesprávne *polopriamka*) je časť priamky, ktorá vznikne jej rozdelením jedným bodom.

Bod, ktorý rozdelil priamku, sa nazýva *počiatočný bod* polpriamky. Polpriamka je určená svojim počiatočným bodom a ľubovoľným bodom ležiacim na polpriamke, rôznym od počiatočného bodu. Tento bod nazývame *pomocný bod*. 

Matematický zápis polpriamky: \overrightarrow{AB}. Polpriamka sa znázorňuje rovnou čiarou od počiatočného bodu smerujúcou cez pomocný bod ďalej.

Súbor:polpriamka AB.svg

Polpriamka je *opačná* k danej polpriamke vtedy, ak leží na rovnakej priamke s danou polpriamkou, má s danou polpriamkou rovnaký počiatočný bod, ale má opačný smer. Tzn. opačné polpriamky majú spoločný práve jeden bod, ktorý je zároveň ich spoločným počiatočným bodom. Pre rozlíšenie smeru v matematickom zápise sa používa šípka smerujúca opačným smerom:

\overrightarrow{AC} je opačná polpriamka k \overrightarrow{AB}.

Súbor:polpriamky AC AB.svg

Zjednotenie polpriamky a k nej opačnej polpriamky je priamka.

Ak máme na priamke dva body C, B, potom prienik polpriamok \overrightarrow{CB} a \overrightarrow{BC} je úsečka CB.

## Pozri aj
* Priamka

Kategória:Geometria

## Referencie
Pertinencia

**Pertinencia** je zhoda informácie alebo dokumentu s informačnou potrebou používateľa.

## Externé odkazy
* 

Kategória:Knižničná a informačná veda
Peržania

**Peržania** boli jeden z najvýznamnejších starovekých národov, ktorí ako poľnohospodárske etnikum patril k pôvodným obyvateľom Iránu, najmä jeho juhozápadnej časti zvanej Perzia. Dnes tvoria Peržania základ obyvateľstva Iránu.

## Pozri aj
* Iránci
* Perzia
* mág
* Irán
* perzština
* zoroastrizmus

## Externé odkazy
* 


Kategória:Etniká, národy a národnosti
Poludnica (mytológia)

**Poludnica** je podľa slovanskej mytológie bytosť chrániaca posvätnosť poludnia, keď slnko vystupuje na nebeský vrchol.

## Iné projekty

## Externé odkazy
* kniha o mytológii starých Slovanov, o Poludnici v kapitole 2  - HOSTINSKÝ, Peter Záboj. ''Stará vieronauka slovenská : Vek 1:kniha 1.'' [1. vyd.] Pešť: Minerva, 1871. 122 s. - dostupné online v Digitálnej knižnici UKB
* 

Kategória:Slovanská mytológia
Poludnie

**Poludnie** je astronomický časový okamih, keď Slnko vo dne prechádza miestnym poludníkom. Opakom je Polnoc.

## Pozri aj
* miestny čas
* deň
* Poludnica
* Slnko

## Externé odkazy

* 

Kategória:Astronómia
Kategória:Časti dňa
Ostré

**Ostré** môže byť:

* vo všeobecnosti pojem označujúce niečo ostré, majúce ostrie, nabrúsené; opak tupého
* hovorový pojem na označenie pikantného (jedla)
* vrch v Chočských vrchoch (), pozri Ostré (vrch v Chočských vrchoch)
* vrch v Malej Fatre (), pozri Ostré (vrch v Malej Fatre)
* vrch v Nízkych Tatrách, pozri Ostré (vrch v Nízkych Tatrách) 
* vrch vo Veľkej Fatre, pozri Ostré (vrch vo Veľkej Fatre)

## Pozri aj
* Veľké Ostré
Perzština

**Perzština** môže byť:
*v širšom zmysle: perzské jazyky
*v užšom zmysle: len západná perzština
Osobnosť žiaka

**Osobnosť žiaka** je integrovaný súhrn povahových čŕt a schopností žiaka, súhrn jeho typických osobnostných vlastností.

## Externé odkazy
* 

Kategória:Psychológia
Kategória:Pedagogika
Perverzia

**Perverzia**, **perverzita** alebo **perverznosť**  je správanie, ktoré sa vymyká morálnym normám a zvyklostiam spoločnosti, skazenosť, aberácia, scestnosť, deviácia alebo v užšom a novšom zmysle len parafília.

Pred 20. storočím perverzia znamenala odchylné náboženské vierovyznanie či správanie, alebo zmenu vierovyznania na iné, napríklad katolíckeho na protestantské.

V modernom ponímaní sa týmto termínom voľne označuje netradičné sexuálne správanie alebo porucha sexuálneho správania. Podľa MKCH-10 sa rozlišuje porucha voľby sexuálneho objektu a porucha sexuálnej identity. 

Kategória:Psychiatria
Kategória:Náboženstvo
Kategória:Sex
Polyfónia

**Polyfónia** je v hudbe viachlas, mnohohlas s melodickou a rytmickou samostatnosťou jednotlivých hlasov vedených podľa pravidiel kontrapunktu, opak: homofónia.

## Iné projekty

Kategória:Hudobná terminológia
Pesimizmus

**Pesimizmus** je vzťah k prebiehajúcim udalostiam, ktorý sa zakladá na názoroch, že smerujú
k horšiemu, na neviere vo víťazstvo dobra nad zlom, spravodlivosti nad
nespravodlivosťou.

Opak: optimizmus

## Iné projekty

## Externé odkazy
* 

Kategória:Psychológia
Kategória:Osobnosť
Polygenéza

**Polygenéza** (gr.) je nezávislý vznik príbuzných vývojových foriem na rôznych miestach a v časovo
rôznych dobách.

## Pozri aj
*genéza
*vznik

## Externé odkazy
* 

Kategória:Biológia
Polygrafia

**Polygrafia** je výrobný odbor, ktorý reprodukuje a tlačou rozmnožuje predlohy písané,
kreslené, tlačené alebo iné a dáva im konečný tvar výrobku: knihy, noviny, plagáty a iné tlačoviny.

Polygrafia zahŕňa zhotovovanie predlôh pre tlač, reprodukciu (fotografickú, fotomechanickú), zhotovovanie tlačovych foriem, tlač, práce knihárske (pozri: knihárstvo), pomocné práce a služby.

## Pozri aj
* fotochrómia

## Externé odkazy
* 


Kategória:Priemyselné odvetvia
Ostrovy blažených

**Ostrovy blažených** alebo **ostrovy šťastia** sú v mytológií oblasti, ktoré v predstavách starých kultúr symbolizovali istý druh raja v záhrobí. Často stotožnené s krajinami šťastia a normálnym spôsobom neprístupné.

Na tieto ostrovy sa obľúbenci bohov dostávali pomocou morských tvorov, napríklad delfínom. Už v antickej literatúre sa tieto ostrovy staly symbolom bezstarostného života.

## Externé odkazy
* 

Kategória:Mytológia
Pedagogický pesimizmus

**Pedagogický pesimizmus** je neviera v moc alebo možnosti rozvoja človeka výchovou.

## Externé odkazy
* 

Kategória:Pedagogika
Pešť

thumb|Západná stanica v Pešti
**Pešť** (maď. *Pest*) bolo mesto v Uhorsku, od roku 1873 súčasť Budapešti. V slovenčine sa niekedy používa aj ako ľudové označenie pre celú Budapešť.

## Etymológia
Názov pochádza zo slovanského, zrejme južnoslovanského, slova pre "pec" (peč, pešť a pod.), podľa vápenných pecí. V minulosti sa týmto názvom označoval aj Budín (porov. nemecký názov Budína "Ofen" - pec). Písomne doložená je Pešť až z roku 1148.

## Obyvateľstvo
*1715: okolo 2500 obyvateľov, z toho 55,6 % Nemci, 19,4 % Maďari, 2,2 % Slováci, 22,8 % ostatní 
*1737: počet obyvateľov neuvedený, z toho 57,8 % Nemci, 22,5 % Maďari, 5,6 % Slováci, 14,1 % ostatní
*1829: 62 471 obyvateľov, z toho okolo 59 000 Nemcov, 1 200 Slovákov, 1 200 Maďarov, 650 Srbov, 259 Grékov, 100 Rumunov.

## Referencie

Kategória:Budapešť
Polyhistória

**Polyhistória** sú všestranné vedomosti, vzdelanie, rozhľad v mnohých vedných odboroch, v kultúre, politike, umení atď. Človek vykazujúci polyhistóriu sa nazýva **polyhistor** alebo **encyklopedista**. Medzi významných polyhistorov patrili napr. Leonardo da Vinci, Galileo Galilei, Matej Bel či Abú Rajhán Muhammad ibn Ahmad Bírúní.

## Referencie

## Externé odkazy
* 


Kategória:Vedci
Osud

**Osud** (iné názvy: **[[údel]]**; knižne zastarano: **[[lós]]**; knižne: **sudba**, **fátum**, **moira**) je moc, ktorej je všetko, i konanie človeka, podriadené.

Podľa homérskeho mýtu je osud (*'moira*) hlavná distributívna sila, nadriadená všetkému, i bohom, ktorí naň či pri ňom prisahajú. Jeho kompetencia a výkon sú tabu. Funkciou osudu bolo distribuovať kompetencie zložkám priestorového kontinua, pričom jeho uniformita bola daná sociálnym pôvodom moiry.

Osud v stoicizme je tajomná moc riadiaca všetko dianie, vrátane chodu ľudských dejín, pričom ju nemožno ovplyvniť vôľou alebo predvídaním človeka.

## Iné projekty

## Referencie

## Zdroj
* 
* 
* 

Kategória:Filozofický slovník
Kategória:Mytológia
Peter Aureoli

**Peter Aureoli** (* 1280 -  10. január 1322, Avignon) alebo **Petrus Aureoli** bol františkán, od r. 1321 arcibiskup z Aix, predstaviteľ neskorej scholastiky.

## Zdroj
* 

Kategória:Narodenia v 1280
Kategória:Úmrtia v 1322
Kategória:Francúzski filozofi
Kategória:Filozofi 14. storočia
Kategória:Scholastickí filozofi
Kategória:Francúzski františkáni
Polykarpos

náhľad|Ikona sv. hieromučeníka Polykarpa
Svätý **Polykarp** (prípadne **Polykarpos zo Smyrny**) (* asi 69 - † asi 155) bol biskupom v Smyrne a kresťanským mučeníkom, patrí medzí apoštolských otcov. Polykarp zomrel vo vysokom veku mučeníckou smrťou upálením, správu o nej podáva dielo *Martyrium Polycarpi* (Polykarpovo mučeníctvo). Polykarp usporiadal zbierku Ignatiových listov. V kresťanskom písomníctve uvádza *Polykarpovo mučeníctvo* nový literárny druh - mučenícke akty. 

## Uctievanie
Sviatok svätého hieromučeníka Polykarpa sa v gréckokatolíckej cirkvi slávi 23. februára. Rímske martyrológium uvádza rovnaký dátum slávenia aj pre rímskokatolícku cirkev.

## Referencie


## Literatúra
* "Dňa 23. februára: Svätý Polykarp." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 124-127. ISBN 80-7165-381-0

## Pozri aj

* Zoznam svätcov Katolíckej cirkvi

## Iné projekty
 

## Externé odkazy
* 

Kategória:Narodenia v 69
Kategória:Úmrtia v 155
Kategória:Apoštolskí otcovia
Kategória:Pravoslávni svätci
Kategória:Rímskokatolícki biskupi
Kategória:Ranokresťanskí mučeníci
Kategória:Katolícki svätci majúci sviatok 23. februára
Peter Damiani

Svätý **Peter Damiani**  (* asi 1007, Ravenna, Taliansko – † 21. február 1072, Faenza) bol taliansky filozof a teológ, žiak Romualda z Ravenny, kardinál biskup ostijský, dôverník pápeža Gregora VII.

## Uctievanie
Liturgická spomienka na tohto svätca je podľa Rímskeho martyrológia uvedená na 21. február.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* Petr Damián: Chvála poustevnického života 

## Zdroj
* 

Kategória:Narodenia v 11. storočí
Kategória:Úmrtia v 1072
Kategória:Talianski teológovia
Kategória:Talianski kardináli
Kategória:Učitelia cirkvi
Kategória:Svätci
Kategória:Kamalduli
Kategória:Katolícki svätci majúci sviatok 21. februára
Polymatia

**Polymatia** je mnohoučenosť, získavanie vedomostí o mnohých veciach, oboznamovanie sa s mnohými vecami.

## Zdroj
* 

Kategória:Filozofický slovník
Peter z Ailly

thumb|Peter z Ailly
**Pierre d'Ailly** (po lat. **Petrus de Alliaco**) (* 1350/1351, Compiègne, Francúzsko – † 9. august 1420, Avignon) bol francúzsky filozof, zástanca stredovekého nominalizmu, teológ a politik.

Študoval v Paríži (1380 doktor teológie). Za schizmy pôsobil ako diplomat a kancelár parížskej univerzity a preslávil sa ako kazateľ. Diplomaticky sa preslávil v službách Karola VI.

V roku 1395 bol biskupom v Le Puy-en-Velay a 1397 v Cambrai.

Jasne sa vyslovil (1409) za zvolanie všeobecného koncilu, v rokoch 1409-1411 napísal rad reformistických traktátov, napr. *De ecclesiastica potestate (O moci cirkvi)*.

V roku 1411 bol menovaný za kardinála, na sklonku roka 1414 sa zúčastnil na kostnickom koncile, kde ostro vystupoval proti učeniu Jána Husa a Jeana Petita, ale obhajoval stanovisko o nadradenosti koncilu nad pápežom. Venoval sa aj otázke reformy kalendára.

## Dielo

* *Destructiones modorum significandi*, 1400
* *Super libros metheororum: de impressionibus aeris*,1504) 
* *Quaestiones* k dielu *Sphaera mundi* od Johannesa de Sacrobosco, tlačený v Paríži, 1468 
* *Quaestiones super libros sententiarum cum quibusdam in fine adjunctis*, 1490
* *Tractatus de materia Concilii generalis*, asi 1403
* *Tractatus vel capita agendorum in concilio generali de reformatione ecclesiae*, asi 1409
* *Tractatus et sermones*, 1490
* *De Ecclesia, conciliis generalis et summi Ponitificis auctoritate*, 1416
* *Imago mundi*
* *Concordantiae astronomiae cum theologia necnon historicae veritatis narratione*, 1490
* *De quattuor gradibus scalae spiritualis*

## Referencie

## Externé odkazy
* 

Kategória:Narodenia v 13. storočí
Kategória:Úmrtia 9. augusta
Kategória:Úmrtia v 1420
Kategória:Francúzski teológovia
Kategória:Osobnosti na španielskych poštových známkach
Kategória:Biskupi Cambraiskej diecézy
Osvedčenie

**Osvedčenie** je vyhlásenie o nejakej skutočnosti, vyjadrenie o niečom; písomný prejav úradnej povahy, ktorý niečo dosvedčuje.

## Externé odkazy
* 

Kategória:Právo
Osvietenie (filozofia)

**Osvietenie** alebo **iluminácia**  je vo filozofii zvláštny Boží vplyv, pri ktorom sa uskutočňuje isté nevyhnutné a všeobecné poznanie človeka; pri osvietení dochádza k 
vžiareniu duchovného svetla, v ktorom sa človek, istým zrením večnej pravdy (rationes aeternae), večných pravidiel, dostáva do spojenia so samým Bohom, svetlom večnej, nemennej pravdy. Prvú ucelenú koncepciu iluminácie rozpracoval Augustinus.

O osvietení v budhizme pozri osvietenie.

## Názory na osvietenie
### Augustinus
Podľa Augustina **osvietenie** je zvláštny Boží vplyv, pri ktorom sa uskutočňuje isté nevyhnutné a všeobecné poznanie človeka. Boh poskytuje človeku vnútorné svetlo, vďaka ktorému človek nazerá večné pravdy.
### Bonaventura
**Iluminácia** je podľa Bonaventura osvecovanie človeka Bohom v procese poznania; ľudský rozum je pritom iba odrazom večného svetla, vďaka čomu ľudská duša poznáva bezprostredne a intuitívne.

## Zdroje
* 
* 
* 

Kategória:Filozofický slovník
Kategória:Náboženstvo
Richard Stanley Peters

**Richard Stanley Peters** (31. október 1919 Mussoorie (India) - ) je anglický filozof, hlavný predstaviteľ analytickej filozofie výchovy.

## Externé odkazy

* 

Kategória:Anglickí filozofi
Kategória:Narodenia v 1919
Polymnia

::*O rovnozvučnom rode rastlín pozri [[Polymnia (rod)]].*
thumb|Polyhymnia
**Polymnia** (lat. *Polyhymnia*) je v gréckej mytológii múza posvätných hymnov, tanca, geometrie a pantomímy. Niekedy je zobrazovaná so zvitkom, vždy vo vážnom postoji.

## Externé odkazy
* 

Kategória:Múzy
Petites perceptions

**Petites perceptions** (fr.) podľa Leibniza sú malé, nepatrné percepcie alebo vnemy, ktoré - bez toho, aby
boli uvedomované - neustále v nás prebiehajú a pozorovať ich možno až v ich celkovom účinku ako zmetené predstavy alebo nepochopiteľné (iracionálne) poznatky. Leibniz dospel k pojmu malých percepcií pri prekonávaní kartezianizmu a použil ho neskôr pri objasňovaní prestabilizovanej harmónie v telesnoma duševnom dianí.

## Externé odkazy
* 

Kategória:Psychológia
Petitio principii

**Petitio principii** (lat.) alebo **požiadavka základu** je logická chyba v dôkaze spočívajúca v tom, že sa záver robí z tvrdenia, ktoré samo ešte treba dokázať. Pozri aj dôkaz v kruhu.

## Externé odkazy
* 

Kategória:Dôkazy
Kategória:Logika
Peter z Drážďan

**Peter z Drážďan** (* okolo 1350 - † 1421/1426, Regensburg, Nemecko) bol nemecký reformačný teológ.

V roku 1409, keď Kutnohorský dekrét obmedzil vplyv cudzincov na Pražskej univerzite, opustil Prahu a stal sa rektorom na *Evangelische Kreuzgymnasium* v Drážďanoch. Ukázalo sa však, že je zástancom husitov a bol vyhostený. V roku 1412 sa so svojim priateľom Mikulášom z Drážďan vrátil do Prahy. Založil tu školu pre nemecky hovoriacich husitských kazateľov. 

Po roku 1415 odišiel do Nemecka, v roku 1421 alebo 1426 bol upálený v Regensburgu.

## Literatúra
* Heinrich Böhmer: *Magister Peter von Dresden*. *Neues Archiv für sächsische Geschichte*. Zväzok 36, 1915, S. 212–231
* Siegfried Hoyer: *Peter von Dresden und die Anfänge der Hussitenbewegung*. *Dresdner Hefte*, Zošit 65: Dresden im Mittelalter
* Franz Machilek: *Petrus von Dresden*. *[[Lexikon für Theologie und Kirche]]*. 3. vydanie, Zväzok 8, Sp. 122
* František Šmahel: *Petrus von Dresden*. *Lexikon des Mittelalters*. Zväzok 6, 1973
* *Stadtlexikon Dresden A–Z*. Verlag der Kunst, Dresden 1995, ISBN 3-364-00300-9

## Externé odkazy
* Über Peters Rolle bei der Einführung des Laienkelchs 
* 

## Zdroj

Kategória:Nemeckí teológovia
Kategória:Narodenia v 14. storočí
Kategória:Úmrtia v 15. storočí
Kategória:Husitstvo
Kategória:Popravení upálením
Polymerizácia

**Polymerizácia** je chemická reakcia syntetických makromolekulových látok, pri ktorej sa molekuly základnej látky zlučujú do väčších celkov bez toho, aby vznikol nejaký vedľajší produkt.

Polymerizácia je viacnásobná adícia, pri ktorej monoméry majú násobné väzby. Vzniká pri nej iba jeden produkt. Teplota nesmie presiahnuť 400&nbsp;°C. Reaktanty majú násobné väzby, prevažujú dvojité, ktoré sa menia na jednoduché. Reakcie bývajú exotermické (uvoľnenie tepla), mechanizmus môže byť radikálový alebo iónový.

* radikálový:
** 1.stupeň-iniciácia 
** 2.stupeň-propagácia(narastanie reťazca)
** 3.stupeň-terminácia(ukončenie polymerizácie,zánik radikálov)
* iónový:
** katiónový alebo aniónový

M sa delia na:
**pravé* - vratnou reakciou získavame opäť monomer
**nepravé* - vratnou reakciou sa nedá získať monomér
**[[homopolyméry]]* - 1 druh monoméru (stavebná jednotka sa rovná štruktúrnej jednotke)
**[[kopolyméry]]* - vznikajú aspoň 2 druhy monomérov (stavebná jednotka sa nerovná štruktúrnej jednotke)

Kategória:Chemické reakcie
Kategória:Polyméry
Nemecké osvietenstvo

**Nemecké osvietenstvo** nastupuje až v 18. storočí. Prvky anglického a francúzskeho osvietenstva sprostredkoval nemeckej kultúrnej verejnosti Leibniz. Osvietenstvo v Nemecku  ovplyvnilo autoreflexiu filozofie a literatúry. Ako celok prinieslo do nemeckého myslenia nové chápanie individuality, dôveru v budúcnosť, skoncovalo s náboženskou askézou, ktorú nahradilo radostným životným pocitom, opierajúcim sa o ideu vývoja spoločnosti k vyšším, dokonalejším stupňom.

## Externé odkazy
* 

Kategória:Osvietenstvo
Michail Vasilievič Petraševskij

**Michail Vasilievič Petraševskij**, tiež *Butaševič-Petraševskij* (; * 13. november 1821, Petrohrad, Rusko – † 19. december 1866, Belskoje) bol ruský mysliteľ, činiteľ oslobodzovacieho hnutia, vodca socialistického krúžku petraševskovcov.

V roku 1849 ho zatkli a odsúdili na smrť, neskôr bol trest zmenený na vyhnanstvo na Sibíri, kde zomrel.

## Iné projekty

## Externé odkazy
* 

Kategória:Ruskí jazykovedci
Kategória:Ruskí revolucionári
Kategória:Osobnosti z Petrohradu
Polytechnika

**Polytechnika** alebo **polytechnická škola** je v niektorých krajinách označenie pre vysoké technické školy (technické univerzity), v strednej Európe (do 19. stor.) a Spojenom kráľovstve (do roku 1992) je to už len bývalé označenie predchodcov dnešných technických univerzít, menej často je to v niektorých krajinách označenie pre stredné školy technického zamerania.

V nemecky hovoriacich oblastiach a rakúskej monarchii (vrátane Slovenska) to bolo do konca 19. storočia označenie pre školy, ktoré boli v 19. storočí predchodcami dnešných technických univerzít. Išlo o vysoké školy poskytujúce výučbu v odboroch (najmä základov odborov) mnohých technických vied. Na konci 19. storočia sa (okrem Poľska) presadil názov vysoká škola technická (v češtine aj vysoké učení technické) a od konca 20. storočia technická univerzita.

Vo francúzštine, taliančine, poľštine, gréčtine a podobne sa označenie polytechnika dodnes používa namiesto označenia technická univerzita. V Česku výraz polytechnická v názve nesie dnes len jedna technická vysoká škola - Vysoká škola polytechnická Jihlava. V Španielsku sa ako "polytechnická univerzita" označujú technické univerzity. V Rusku majú už len dve technické vysoké školy v názve  "polytechnická univerzita", ostatné sa volajú inak (spravidla technická univerzita). V Portugalsku je polytechnika technická vysoká škola praktického zamerania. V Spojenom kráľovstve sa do roku 1992 ako polytechnika označovala technická vysoká škola, dnes sú to technické univerzity alebo normálne univerzity. V USA majú ešte niektoré vysoké školy v názve výraz polytechnická, ale technické vysoké školy sa dnes spravidla označujú ako technologický inštitút.

V Rakúsku je polytechnická škola druh krátkej strednej priemyselnej školy. V bývalej NDR sa ako "Polytechnische Oberschule" označoval základný typ školy - spojená základná a stredná všeobecná škola. V USA niektoré stredné školy nesú názov Polytechnic High School.

Kategória:Vysoké školy
Petraševskovci

**Petraševskovci** boli účastníci politického a teoretického hnutia ruskej inteligencie v druhej
polovici 40. rokov 19. storočia, ktoré stálo v opozícii proti samoderžaviu. Činnosť hnutia sa sustreďovala v krúžkoch, z ktorych hlavný bol krúžok Petraševského.

V hnutí boli dve krídla: revolučné a liberálne. Roku 1849 bolo hnutie potlačené a cárske úrady jeho členov potrestali.

Hlavnou otázkou, ktorú petraševci v krúžkoch preberali, bola otázka likvidácie nevoľníctva a monarchie. Mnohí petraševci zastávali názor, aby sa roľníkom pridelila pôda a aby sa revolučnou cestou ustanovila republika.

Vo filozofii stáli petraševci na materialistickych pozíciách, rozhodujúci vplyv na nich mali Belinskij , Gercen a Feuerbach. Petraševskovci boli ateisti.

Petraševskovcov ovplyvnilo revolučné dianie v rokoch 1848–1849, plánovali roľnícku revolúciu, na konci ktorej chceli zvrhnúť cára Mikuláša I. V apríli 1849 ich však zatkli po tom, ako ich udal provokatér. Dvadsaťjeden členov hnutia bolo odsúdených na trest smrti, v deň popravy sa rozsudok zmenil na nútené práce. V roku 1856 dostali amnestiu.

## Členovia
* Achšarumov, D. D.
* Debu, I. M.
* Fiodor Michajlovič Dostojevskij
* Filippov, P. N.
* Matvej Vasilievič Golovinskij
* Grigoriev, N. P.
* Chanykov, A. V.
* Kaškin, N. S.
* Vladimir Alexejevič Miľutin
* Mombelli, N. A.
* Spešnev, N. A.

## Externé odkazy
* 

Kategória:Dejiny Ruska
Polyteizmus

**Polyteizmus** alebo **mnohobožstvo** je súčasné uznávanie a uctievanie viacerých bohov, ktoré stoja voči sebe navzájom v hierarchickom pomere. Polyteistické sú iba tie náboženstvá, ktoré zjednocujú božské bytosti s pevne opísaným charakterom, s rozdelením okruhu príslušnosti v prírode, hospodárstve, spoločnosti a osobnej sfére. V polyteizme teda nejde iba o množstvo bohov v jeho panteóne. Polyteizmus (na rozdiel od monoteizmu) je predstava viery väčšiny historických i súčasných náboženstiev.

## Znaky
V mytológiách polyteistických náboženstiev bývajú bohovia povahou a aj svojím prístupom bližšie k smrteľníkom, ako tí z monoteistických náboženstiev (podobajú sa ľuďom, sú pre nich typické ľudské vlastnosti, i nedostatky, nevyhývajú sa im napr. hádky, žiarlivosť, prežívajú lásky, môžu mať deti a to medzi sebou, alebo aj so smrteľníkmi). V štátoch s polyteistickými náboženstvami sa panovníci niekedy prehlasovali za bohov, či za potomkov bohov.

## Súčasný polyteizmus
Hlavné súčasné polyteistické náboženstvá sú šintoizmus a veľká skupina hinduistických náboženstiev (v ktorých niektoré školy sú však monoteistické, ateistické, či panteistické). Aj mnohé mŕtve náboženstvá boli polyteistické, napr. grécke či škandinávske.

Odporcovia polyteizmu nazývajú tieto náboženstvá modloslužobníctvom. 

Podľa niektorých predstáv je aj viera v kresťanskú Svätú Trojicu pozostatkom polyteistických náboženstiev. 

## Externé odkazy
*
Pomenovanie

**Pomenovanie** je slovné označenie osoby alebo veci, meno, názov

**Pomenovanie** alebo **pomenúvanie** môže byť:
*nazvanie, danie mena nejakej veci (z odborného hľadiska je pomenovanie v tomto zmysle neoddeliteľné od konceptualizácie)
*uvedenie mena
*prenesene: priame vystihnutie podstaty náležitým menom či náležitými slovami

**Pomenúvanie** je v jazykovede: nominácia (jazykoveda)
Petrografia

**Petrografia** (gr.) je odvetvie petrológie, ktoré sa zaoberá stavbou hornín, ich minerálnym zložením, štruktúrou a textúrou. Petrografia je popisnou odnožou petrológie.

Petrografický popis začína terénnymi poznámkami na odkryve a zahŕňa makroskopický (pozorovanie voľným okom a ručnou lupou) popis pozorovaných hornín a vzoriek. Najdôležitejším nástrojom petrografa je petrografický mikroskop, ktorý využíva polarizované svetlo na analýzu výbrusov. Výbrusy sú 30 μm tenké horninové preparáty nalepené na podložnom sklíčku. Analýza výbrusového materiálu zahŕňa techniky optickej mineralógie, s pomocou ktorej je rozoznávané minerálne zloženie horniny. Ďalším dôležitým krokom je popis mikroštruktúry a textúry, ktoré sú rozhodujúce pre pochopenie pôvodu horniny.

## Zdroj
*
Pomer

**Pomer** môže byť:
*vzťah, ktorým možno vzájomne porovnávať alebo ktorým sa niečo niečím meria, pozri napr. pomer (matematika)
*vzťah, postoj k iným ľuďom
*ľúbostný (najmä mimomanželský) vzťah osôb, pozri pod ľúbostný vzťah
*právny, spoločensky záväzný alebo zákonitý vzťah osôb alebo vecí, pozri napríklad právny vzťah
*v množnom čísle: okolnosti, situácia, celkové prostredie
*dedina v Chorvátsku, pozri Pomer (Chorvátsko)

## Iné projekty
Milan Petráš

Prof. Dr. **Milan Petráš**, CSc. (* 26. apríl 1930, Veľká Franková – † 26. november 1999, Bratislava) bol slovenský teoretický fyzik.

Detstvo prežil v Zamagurí vo Veľkej Frankovej a na strednú školu chodil v Kežmarku. Vysokoškolské štúdiá absolvoval na Prírodovedeckej fakulte UK v Bratislave (PriF UK). V rokoch 1952 až 1955 bol ašpirantom na Matematicko-fyzikálnej fakulte Karlovej univerzity v Prahe. Po návrate do Bratislavy začal pracovať ako odborný asistent na Katedre fyziky PriF UK. V roku 1958 nastúpil do novozriadeného Laboratória (neskôr Ústavu) fyziky PriF UK. Od roku 1959 bol kandidátom vied a od roku 1980 profesorom teoretickej fyziky. V rokoch 1967 až 1977 riadil Ústav fyziky a od roku 1975 bol vedúcim Katedry teoretickej fyziky PriF UK (od roku 1980 vyčlenenej do novovzniknutej Matematicko-fyzikálnej fakulty UK).

Vo vedeckej oblasti sa zaoberal hlavne fyzikou elementárnych častíc. Na prelome 50. a 60. rokov 20. storočia v spolupráci s docentom Ľubomírom Hrivnákom založili seminár z teoretickej fyziky. Z tohto seminára vzniklo viacero prác o silných interakciách. Za práce o potenciálovom rozptyle a o teórii silných interakcií získal v roku 1969 Štátnu cenu Klementa Gottwalda. Od konca šesťdesiatych rokov sa zaoberal najmä základnými otázkami teórie elementárnych častíc, hlavne problematikou vybudovania konzistentnej kvantovej elektrodynamiky vychádzajúc z predstáv o štruktúre leptónov.

## Referencie

Kategória:Osobnosti z Veľkej Frankovej
Kategória:Slovenskí fyzici
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Prírodovedeckej fakulte Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Prírodovedeckej fakulty Univerzity Komenského
Osvojovanie si sveta človekom

**Osvojovanie si sveta človekom** je interakcia človeka a sveta vo forme umenia, náboženstva, filozofie, vedy, každodenného života, praxe.

Estetické osvojovanie si sveta človekom je forma osvojovania si sveta človekom, v rámci ktorej vzniká alebo sa odohráva bytie estetických hodnôt.

Zahŕňa predovšetkým umelecké osvojovanie si sveta.

Vedecké osvojovanie si sveta človekom je jeden zo základných spôsobov vzťahovania sa človeka k svetu vyznačujúci sa systematickým a cieľavedomým produkovaním poznatkov týkajúcich sa podstaty vecí; veda.

## Externé odkazy
* 

Kategória:Filozofický slovník
Pomoc

**Pomoc** je aktívna, dobrovoľná a nezištná účasť, pomáhanie pri práci, sledovaní nejakého cieľa, v nebezpečenstve, pri ťažkostiach, v situáciách, kedy si nevieme rady. Pomoc pozostáva z rád, inštrukcií, potrebných informácií alebo úkonov s priamym kladným účinkom.

## Pozri aj
* hľadanie pomoci

## Iné projekty

## Externé odkazy
* 

Kategória:Spolupráca
Otázka

**Otázka** je formulácia, vyjadrenie problému. Otázka je výrok, ktorý zachytáva neznáme prvky nejakej situácie alebo úlohy, vyžadujúce si vysvetlenie. V prirodzenom jazyku sa vyjadruje opytovacou vetou alebo spojením slov.

Otázka má zložitú štruktúru, je v nej obsiahnutá problematická aj asertorická stránka.

Asertorická stránka charakterizuje predmet otázky, vydeľuje niečo, čoho existencia sa otázkou predpokladá a čoho znaky sú zatiaľ neznáme, a načrtáva aj triedu možných významov neznámeho. Táto stránka otázky vystupuje niekedy do popredia a nadobúda samostatný význam (rečnícke, sugestívne, provokačné otázky).

Z hľadiska pravdivostných hodnôt sa otázky delia na zmysluplné (vyhovujúce syntaktickým, sémantickým i pragmatickým kritériám zmysluplnosti), do tej či onej miery správne postavené a nezmyselné.

Zmysluplnosť, presnosť otázky je dôležitou stránkou správneho, presného myslenia.

## Typy otázok v rozhovore
Pri interpersonálnej komunikácií (tvárou v tvár), rozlišujeme niekoľko druhov otázok.

* otvorená otázka: predpokladá voľnú výpoveď autora
* zatvorená otázka: pýtajúci sa dáva priestor na odpoveď iba áno – nie
* informačná otázka: krátka, zisťuje skutkový stav vecí
* sugestívna otázka: cieľom je ovplyvniť partnera, vnútiť mu určitý názor
* alternatívna otázka: dáva sa možnosť výberu
* protiotázka: dáva možnosť čeliť námietkam a získať tak stratenú iniciatívu
* kontrolná otázka: dávame najavo, že počúvame
* motivačná otázka: vzbudiť u partnera dôveru
* rétorická otázka: dáva si rečník sám pre seba – na zaujatie publika
* spochybňujúce otázky: cieľom spochybniť partnera a ukázať mu iný pohľad na vec
* mätúce otázky: cieľ zmiesť partnera, dezorientovať ho
* povzbudzujúce otázky: povzbudenie partnera

## Iné projekty

## Externé odkazy
* 

Kategória:Jazykoveda
Kategória:Ľudská komunikácia
Filozofická otázka

**Filozofická otázka** je formulácia, vyjadrenie filozofického problému alebo jeho časti. Každou 
filozofickou otázkou sa vždy už explicitne alebo implicitne pýtame na človeka a na jeho unikajúcnosť, transhorizontovú realitu.

Podľa Anzenbachera „filozofia začína otázkami, ktoré vznikajú, keď dôverne známy každodenný svet náhle stratí svoju samozrejmosť a stane sa problémom, ťažkosťou“.

## Externé odkazy
*
Petting

náhľad|vpravo|Pár počas pettingu
**Petting** alebo **peting** (z angl. *pet* – maznáčik, domáce zvieratko) je maznanie sa, bozkávanie, hladenie až jemné erotické dotyky, bez toho, aby nastala súlož; môže však dôjsť k orgazmu alebo ejakulácii, najčastejšie u zdržanlivejších mladistvých. 

V prípade dotyku genitálii sa označuje ako **heavy petting**.

## Pozri aj
* necking

## Externé odkazy
* 

Kategória:Sex
Pracovná pomôcka

**Pracovná pomôcka** je vec slúžiaca na uľahčenie práce, napr. klin.

## Externé odkazy
* 

Kategória:Práca
Učebná pomôcka

**Učebná pomôcka** je hmotný prostriedok , ktorý pomáha pri vyučovaní v škole.

## Pozri aj
* určovací kľúč
* mapa
* pomôcka
* pracovná pomôcka
* náčinie
* pomoc

## Externé odkazy
* 
* Dostál, J. (editor) Infotech 2007 – moderní informační a komunikační technologie ve vzdělávání. Olomouc: Votobia, 2007. 881 s. ISBN 978-80-7220-301-7.
* Dostál, J. Učební pomůcky a zásada názornosti.  Olomouc: Votobia, 2008. 40 s. ISBN 978-80-7220-310-9.
* Dostál, J. Počítač ve vzdělávání – modul 1.  Olomouc: Votobia, 2007. 125 s. ISBN  	978-80-7220-295-9
* Dostál, J. Počítač ve vzdělávání – modul 2.   Olomouc: Votobia, 2007. 124 s. ISBN  	978-80-7220-295-9
* Dostál, J. Multimediální, hypertextové a hypermediální učební pomůcky – trend soudobého vzdělávání.  Časopis pre technickú a informačnú výchovu. 2009, Olomouc, Vydala Univerzita Palackého, Ročník 1, Číslo 2, s. 18 - 23. ISSN 1803-537X (print). ISSN 1803-6805 (on-line).

Kategória:Vzdelávanie
Kategória:Didaktika
Josef Petzoldt

**Josef Petzoldt** (* 4. november 1862, Altenburg, Nemecko – † 11. august 1929, Spandau) bol nemecký filozof, predstaviteľ pozitivizmu.

## Život
V roku 1890 promoval v Göttingene s prácou *Maxima, Minima und Ökonomie*. V roku 1891 prijal miesto vrchného učiteľa na  *Königlichen Gymnasium Spandau*. V roku 1904 habilitoval z filozofie s druhou časťou svojho diela *Einführung in die Philosophie der Reinen Erfahrung* a vyučoval ako súkromný docent na *Technische Hochschule Berlin* (dnes Technická univerzita Berlín). Tu bol vymenovaný v roku 1922 za mimoriadneho profesora filozofie.

Bol zakladateľom a prvým predsedom *Gesellschaft für positivistische Philosophie* (1912–1921) ako aj spoluzakladateľom *Internationalen Gesellschaft für empirische Philosophie* (1927).

## Dielo (výber)
* *Maxima, Minima und Ökonomie*, 1891
* *Einführung in die Philosophie der Reinen Erfahrung. Erster Band: Die Bestimmtheit der Seele*, 1900
* *Einführung in die Philosophie der Reinen Erfahrung. Zweiter Band: Auf dem Wege zum Dauernden*, 1904
* *Das allgemeinste Entwicklungsgesetz*, 1923
* *Die Stellung der Relativitätstheorie in der geistigen Entwicklung der Menschheit*, 1923
* *Das Weltproblem vom Standpunkte des relativistischen Positivismus aus*, 1924
* *Das natürliche Höhenziel der menschheitlichen Entwicklung*, 1927

## Literatúra
* Walter Dubislav: *Joseph Petzoldt in memoriam: Vortrag, gehalten am 15. Oktober 1929 in der Gesellschaft für empirische Philosophie, Ortsgruppe Berlin *. In: *Annalen der Philosophie und der philosophischen Kritik* 8/1, Berlin 1929, S. 289-295.
* Christian Herrmann: Nachruf: Joseph Petzoldt, in: *Kant-Studien* 34 (1929), S. 508–510.
* Horst Müller: *Joseph Petzoldt*. In: *Humanismus und Technik* 11/1, Berlin & Frankfurt 1966, S. 33-36.
* Klaus Hentschel (Hrsg.): *Die Korrespondenz Petzoldt-Reichenbach: Zur Entwicklung der wissenschaftlichen Philosophie in Berlin*, Berlin: Sigma, 1990 (= Berliner Beiträge zur Geschichte der      Naturwissenschaften und der Technik, Heft 12).
* Gerd Graßhoff (Hrsg.): *Wittgenstein's World of Mechanics: Including Transcriptions of Lectures by Wittgenstein's Teacher Joseph Petzoldt and Related Texts on Mechanics*. Springer, Wien 2006, ISBN 978-3-211-32816-3.

## Externé odkazy
* Josef Petzoldt na www.encyclopedia.com

## Zdroj
* 

Kategória:Nemeckí filozofi
Základná filozofická otázka

**Základná filozofická otázka** alebo základná otázka filozofie je najdôležitejšia, hlavná alebo podstatná otázka, chápaná podľa kontextu filozofém, v ktorých sa formuluje; napr. v marxizme sa formuluje ako otázka vzťahu vedomia k bytiu, duchovného k materiálnemu.

## Literatúra
* 

## Externé odkazy
* 

Kategória:Filozofia